**REPUBLIKA HRVATSKA**

**OSNOVNA ŠKOLA CENTAR**

**P U L A**

**DANTEOV TRG 2**

🕿 052 / 222 248; fax / 394 864

e-mail: ured@os-centar-pu.skole.hr

KLASA: 007-02/23-01/01

URBROJ: 2163-7-12-08-23-2

Pula, 26. siječnja 2023.

**Z A P I S N I K**

s 20. sjednice Školskog odbora Osnovne škole Centar održane 26. siječnja 2023. godine u učionici glazbene kulture s početkom u 12:30 sati.

**Prisutni**: Ljiljana Glad-Racan, Teodora Grubešić, Borka Sladonja, Darinka Tuzlić

Odsutni: Dijana Šain (opravdala nedolazak), Laura Svorcan Kostić, Sandra Žmak-Džapić (opravdala nedolazak)

Sjednici Školskog odbora nazočile si i ravnateljica Loreta Ribarić i tajnica Škole Karmen Zekić-Žgomba

**DNEVNI RED:**

1. Prihvaćanje Zapisnika s prethodne 19. sjednice Školskog odbora;
2. Izvješće o stanju sigurnosti, provođenju preventivnih programa i mjerama poduzetim u cilju zaštite prava učenika;
3. Izvješće o provedbi Školskog preventivnog programa;
4. Odluka o otpisu knjiga u školskoj knjižnici;
5. Donošenje Pravilnika o radu školske knjižnice;
6. Donošenje Odluke o raspisivanju natječaja za imenovanje ravnatelja/ice
7. Različito

**Ad.1**) Jednoglasno prihvaćen Zapisnik s 19. sjednice ŠO-a OŠ Centar.

Predsjednica ŠO Ljiljana Glad-Racan pročitala je Zapisnik s prethodne sjednice koji su članovi ŠO dobili uz Poziv.

**Zaključak**: Zapisnik s 19. sjednice Školskog odbora jednoglasno je prihvaćen.

**Ad. 2)** Ravnateljica Loreta Ribarić izvijestila je na sjednici o radu Škole glede sigurnosti učenika i djelatnika tijekom 1. polugodišta školske godine 2022./2023. Navela je da se u školi provode stručne radionice, savjetodavni rad i druge aktivnosti u cilju prevencije i zaštite prava učenika. U školi se radi na senzibilizaciji i edukaciji učitelja, roditelja i učenika u funkciji povećanja stanja sigurnosti u školi. U tu svrhu uključene su i vanškolske institucije kao što su Centar za socijalnu skrb Pula-Pola, PU Istarska ,Volonterski centar Istra. Nadzorne kamere pridonose i održavaju sigurnost učenicima i djelatnicima Škole. Nakon pročitanog Izvješća članovi ŠO-a nisu imali primjedbe na prezentirane aktivnosti koje se provode u školi, a u svrhu povećanja sigurnosti i prava učenika .

**Zaključak**: Članovi ŠO-a jednoglasno prihvaćaju Izvješće o stanju sigurnosti, provođenju preventivnih programa i mjerama poduzetim u cilju zaštite prava učenika.

**Ad 3.)** Ravnateljica Loreta Ribarić je prezentirala Izvješće o provedbi Školskog preventivnog programa tijekom 1. polugodišta školske godine 2022./2023. Škola provodi preventivne programe kroz neposredan pedagoški rad, uključivanje vanjskih suradnika i institucija u rad škole, pedagoške radionice, savjetodavan rad i druge aktivnosti.

**Zaključak**: Članovi ŠO jednoglasno prihvaćaju Izvješće o provedbi Školskog preventivnog programa

**Ad. 4)** Temeljem Zapisnika o količini i vrsti otpisanih knjiga u školskoj knjižnici 2022./2023. Školski odbor je donio Odluku o otpisu knjiga u školskoj knjižnici.

**Zaključak:** Školski odbor je jednoglasno donio Odluku o otpisu knjiga u školskoj knjižnici.

**Ad. 5)** Pravilnik o radu školske knjižnice se uskladio sa Zakonom o knjižnicama i knjižničnoj djelatnosti. Prihvaćeno je donošenje Pravilnika o radu školske knjižnice.

**Zaključak:** Članovi ŠO jednoglasno su prihvatili donošenje novog Pravilnika o radu školske knjižnice.

**Ad. 6)** Tajnica škole Karmen Zekić- Žgomba upoznala je članove Školskog odbora s postupkom raspisivanja i objave natječaja za imenovanje ravnatelja/ice škole.

**Zaključak**: Školski odbor jednoglasno je donio Odluku da će se natječaj za imenovanje ravnatelja/ice škole objaviti u „Narodnim novinama“ dana 08. veljače 2023. i bit će otvoren do 16. veljače 2023. godine. Pristigle ponude otvarat će se na sjednici Školskog odbora 24. veljače 2023. godine.

Sjednica je završila u 14:00 sati.

U Puli, 26. siječnja 2023.

Zapisničarka: Predsjednica Školskog odbora:

Borka Sladonja, prof. Ljiljana Glad-Racan, prof.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_